Bela II, kralj Ugarske
Bela II (mađarski: Béla II; 1109. - 13. februar 1141.). poznatiji kao Bela Slijepi (mađarski: Vak Béla), je bio kralj Ugarske od 1131. do 1141. godine. Kao dijete je oslijepljen zajedno sa svojim ocem Almošom po nalogu svog strica kralja Kolomana koji je želio da obezbjedi krunu svom sinu Stjepanu II. Nakon Stjepanove smrti, Bela je krunisan za kralja Ugarske. Zbog slijepoće nije imao veliki uticaj na političke i vojne poslove, pa je vođenje kraljevine prepustio svojoj supruzi Jeleni Vukanović. Najveća mu je vrijednost što je spasio dinastiju od izumiranja.